ΓΡΑΠΤΗ ΕΡΩΤΗΣΗ E-3526/00

υποβολή: Hanja Maij-Weggen (PPE-DE) προς την Επιτροπή

(13 Νοεμβρίου 2000)

Θέμα: Η κύρωση της σύμβασης του ΟΟΣΑ για την καταπολέμηση της δωροδοκίας των ευρωπαϊκών επιχειρήσεων στο εξωτερικό

Το 1997, στα πλαίσια του ΟΟΣΑ, 21 χώρεςπέγραψαν σύμβαση για την καταπολέμηση της δωροδοκίας των ευρωπαϊκών επιχειρήσεων στο εξωτερικό.

Μπορεί η Επιτροπή να κοινοποιήσει ποια κράτη μέλη της ΕΕ κύρωσαν αμέσως αυτή τη σύμβαση και ποια δεν την έχουν ακόμα κυρώσει;

Μπορεί η Επιτροπή να κοινοποιήσει τους λόγους της βραδείας κύρωσης σε ορισμένα από τα κράτη μέλη της ΕΕ;

Συνειδητοποιεί η Επιτροπή ότι η ΕΕ ασκεί ήπια κριτική στη διαφθορά των χωρών του τρίτου κόσμου σε περίπτωση που, σε ορισμένες χώρες της ΕΕ, πρακτικές δωροδοκίας σε τρίτες χώρες εξακολουθούν να μην είναι κολάσιμες;

Συνειδητοποιεί η Επιτροπή ότι, όταν ορισμένα κράτη μέλη της ΕΕ εξακολουθούν να επιτρέπουν τη δωροδοκία και άλλα όχι, μπορεί ναποστηρίξει κανείς, όσο κυνικά και αν ακούγεται, ότι ορισμένα κράτη μέλη της ΕΕ διαθέτουν ανταγωνιστικό πλεονέκτημα, στην περίπτωση παραγγελιών, σε τρίτες χώρες;

Τι πρόκειται να κάνει η Επιτροπή προκειμένου ναποχρεώσει τις αμελείς χώρες της ΕΕ να σπεύσουν στην κύρωση της εν λόγω σύμβασης;

Απάντηση του κ. Vitorino εξ ονόματος της Επιτροπής

(8 Ιανουαρίου 2001)

Έως σήμερα, το Βέλγιο, η Δανία, η Γερμανία, η Ελλάδα, η Ισπανία, η Γαλλία, η Ιταλία, η Αυστρία, η Σουηδία, η Φινλανδία και το Ηνωμένο Βασίλειο έχουν κυρώσει τη Σύμβαση του Οργανισμού Οικονομικής Συνεργασίας και Ανάπτυξης (ΟΟΣΑ) για την καταπολέμηση της δωροδοκίας (σε ισχύ από το Φεβρουάριο του 1999).

Αναμένεται να ακολουθήσουν στα τέλη του 2000 ή στις αρχές του 2001 η Ιρλανδία, το Λουξεμβούργο, οι Κάτω Χώρες και, αργότερα το 2001, η Πορτογαλία. Οι σχετικές πληροφορίες είναι διαθέσιμες στην ιστοσελίδα του ΟΟΣΑ: http://www.oecd.org/daf/nocorruption/annex2.htm.

Είναι γενικά γνωστό ότι, σε σύγκριση με άλλες συμβάσεις, η Σύμβαση του ΟΟΣΑ για την καταπολέμηση της δωροδοκίας κυρώθηκε και τέθηκε σε εφαρμογή μάλλον γρήγορα. Ωστόσο, η Επιτροπήποθέτει ότι, πέρα από τις συνήθεις δυσκολίες που παρουσιάζει η κύρωση διεθνών νομικών πράξεων, η καθυστέρηση ορισμένων κρατών μελών είναι δυνατόν να οφείλεται στην παράλληλη κύρωση ενός αριθμού πράξεων σχετικών με τη διαφθορά, οι οποίες συντάχθηκαν από την Κοινότητα, το Συμβούλιο της Ευρώπης και τον ΟΟΣΑ αντίστοιχα. Επομένως, τα εν λόγω κράτη μέλη επιθυμούν να θεσπίσουν τις δικές τους εθνικές νομοθεσίες σε συμφωνία με όλες τις εν λόγω διεθνείς πράξεις, το πεδίο εφαρμογής των οποίων διαφέρει, αφού οι συμβάσεις της Ένωσης και του Συμβουλίου της Ευρώπης είναι μεγαλύτερης εμβέλειας.

Η Επιτροπή συμμερίζεται την άποψη του αξιότιμου μέλους ότι όσες χώρες δεν συμμορφώνονται πλήρως με τα αυστηρότερα διεθνή πρότυπα για την καταπολέμηση της διαφθοράς και συνεχίζουν να κατηγορούν άλλες χώρες για τις πρακτικές δωροδοκίας, θα χάσουν την αξιοπιστία τους. Όπως αναφέρθηκε παραπάνω, σύντομα όλα τα κράτη μέλη θα διαθέτουν εκτελεστούς νόμους, οι οποίοι θα καθιστούν τη δωροδοκία κάθε αλλοδαπού δημόσιουπαλλήλου, συμπεριλαμβανομένων τωνπαλλήλων διεθνών οργανισμών, αξιόποινο αδίκημα. Στο πλαίσιο αυτό, η Επιτροπή επιθυμεί να επισημάνει ότι, βάσει της πρόσφατης Συμφωνίας μεταξύ της Κοινότητας και των Κρατών της Αφρικής, της Καραϊβικής και του Ειρηνικού (Λομέ V) η οποίαπεγράφη τον Ιούλιο του 2000, η καταπολέμηση της διαφθοράς θα αποτελέσει για πρώτη φορά αναπόσπαστο μέρος της αναπτυξιακής πολιτικής της Κοινότητας. Προβλέπεται η διεξαγωγή διαβουλεύσεων σε σοβαρές περιπτώσεις διαφθοράς με δυνατότητα αναστολής της ενίσχυσης. Το εγχειρίδιο οδηγιών της Κοινής Υπηρεσίας Εξωτερικών Σχέσεων (SCR) για τις συμβάσεις έργων, προμηθειών καιπηρεσιών που συνάπτονται για τους σκοπούς της συνεργασίας της Κοινότητας με τρίτες χώρες, ήδη προβλέπει τη δυνατότητα αναστολής ή ακύρωσης σχεδίων χρηματοδότησης σε περίπτωση αποκάλυψης πρακτικών διαφθοράς σε οιοδήποτε στάδιο της διαδικασίας κατακύρωσης και εφόσον η αναθέτουσα αρχή παραλείψει να λάβει όλα τα αναγκαία μέτρα για την διόρθωση της κατάστασης.

Με βάση τα ανωτέρω, στο θέμα αυτό δεν θαπάρχουν πλέον σημαντικές αποκλίσεις στις νομοθεσίες των κρατών μελών. Η Επιτροπή εφιστά την προσοχή του αξιότιμου μέλους στο γεγονός ότι ένας από τους κύριους στόχους της Σύμβασης του ΟΟΣΑ ήταν η εξάλειψη των ανισοτήτων στη νομοθεσία για την καταπολέμηση της διαφθοράς προκειμένου να καταργηθούν τα αήθη ανταγωνιστικά πλεονεκτήματα στα οποία αναφέρεται το αξιότιμο μέλος.

Η Κοινότητα δεν είναι μέρος στη Σύμβαση του ΟΟΣΑ. Συνεπώς, η Επιτροπή δεν διαθέτει νομικά μέσα για να ασκήσει επιρροή στις διαδικασίες κύρωσης των κρατών μελών, αν και συμφωνεί με το αξιότιμο μέλος ότι είναι ιδιαίτερα ευκταία η επίσπευση της κύρωσης από τα απομένοντα κράτη μέλη. Επίσης, η Επιτροπήπενθυμίζει ότιποστήριξε ενεργά την προπαρασκευή των δύο κοινών θέσεων της Κοινότητας, οι οποίες συνέβαλαν στην κατάρτιση της Σύμβασης.